Document ID: /roh_data/filtered/fineweb-2-filterrobots_roh.jsonl.gz/15760

La deputada Nancy Pelosi è vegnida elegida sco nova pledadra da la chombra dals represchentants. Quai cun 220 da 430 vuschs. La democrata da 78 onns è uschia la terz auta Americana suenter il president Donald Trump ed il vicepresident Mike Pence.
En ses pled ha Pelosi regurdà che las dunnas hajan exactamain dapi 100 onns il dretg d’eleger en ils Stadis Unids. Ella sa legria che uschè bleras dunnas sco anc mai sajan vegnidas elegidas en la chombra dals represchentants il november passà. Pelosi veglia rinforzar la classa mesauna e pretenda mesiras cunter la midada dal clima. Quai saja era ina dumonda da la segirezza naziunala.
President Trump ha gratulà a Pelosi sin sia elecziun. El speria sin ina buna cooperaziun. Quai surtut tar l’infrastructura.
RR novitads 06:00